Jhb-vrou (32) kritiek ná sy ure onder grond om lewe veg | Maroela Media
Reddingswerkers op die toneel. (Foto: ER24)
'n 32-jarige vrou van Actonville in Benoni aan die Oos-Rand is in 'n kritieke toestand na 'n hospitaal gehaas nadat sy Maandagmiddag sowat drie uur lank in 'n sloot onder grond begrawe was.
Annine Siddall, ER24-woordvoerder, sê nooddienste het omstreeks 16:00 op die toneel aangekom. Die vrou, wat vermoedelik aan die sloot help grou het, was onder die grond vasgevang.
"Brand- en reddingsdienste het byna daarin geslaag om die vrou te bevry, toe vyandige gemeenskapslede 'n tweede ineenstorting van die sloot veroorsaak, waarna die vrou vir 'n verdere uur onder die grond vasgevang was," sê Siddall.
Die vrou is na die Sunshine-hospitaal gehaas vir dringende mediese sorg.
Die presiese oorsaak van die voorval is nie in dié stadium bekend nie. 'n Polisieondersoek is van stapel gestuur.
ANC veroordeel 'rassistiese gedrag' tydens Swart Maandag-veldtog
Gister kla hulle omdat slegs wit boere uitgesonder word, want "black lives matter". 'n Paar uur later kan hulle nie eers reddingspanne 'n kans gee om 'n vrou se lewe te red nie. Maak haar lewe dan nie saak nie ? Dubbele standaarde soos gewoonlik.
Sal ons dit ooit verstaan….
Waarvoor sy aan die grawe was vorm dalk deel van die prentjie …
Bou 'n nasie….ons is maar nou net nie van dieselfde dam!
Lyk vir my meer as net 'n sloot. Die arme vrou, wat 'n manier vir 'n vrou om geld te verdien.
Tweede par: seker 'help grawe het' insteede van 'help gegrawe het'?
Dit lyk soos 'n munisipale sloot waar (weereens) veiligheid oorboord gegooi is. Die nodige bestutting (hierdie geval horisontaal) is nie aangebring. Weereens onopgeleide personeel wat aan die stuur van sake staan en nie 'n flenter (wetend/onwetend) kan omgee vir medewerkers.
As ek so na die fotos kyk sien ek geen "Shoring wat gedoen is om die uitgrawing van in eenstorting te keer nie. Waar was die veiligheidsbeampte om na dit om te moes sien. Enige uitgrawing dieper as een meter moes van "shoring" voorsien word. Self die mense wat haar gaan bevryl het, tree buite die wet op wat hulle veiligheid aan betref. Ja hulle wou haar lewe net red.